**ДО**  
**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Даване на съгласие за поемане на инвестиционен и оборотен кредит от „Общински транспорт Русе“ ЕАД за изпълнение на Дейност 1 по проект „Интегрирано развитие на булевардната инфраструктура и градския транспорт в гр. Русе“ по Програма „Развитие на регионите 2021–2027 г.“

**УВАЖАЕМИ ОБЩИНСКИ СЪВЕТНИЦИ,**

„Общински транспорт Русе“ ЕАД е партньор на Община Русе в изпълнението на проект ***„Интегрирано развитие на булевардната инфраструктура и градския транспорт в гр. Русе“, финансиран по Програма „Развитие на регионите 2021–2027 г.“, съфинансирана от Европейския съюз чрез Европейските структурни и инвестиционни фондове и Кохезионен фонд.***

Дружеството е отговорно за изпълнение на **Дейност 1** от проекта – *„Закупуване на електрически автобуси, доставка и инсталация на зарядни станции за нуждите на градския транспорт на гр. Русе“*.

Съгласно проектното предложение, дружеството следва да закупи и достави **8 електрически автобуса категория М3, клас I**, както и **8 бавно зарядни станции**.  
Предвиденият бюджет за Дейност 1 е **9 464 000 лв. без ДДС**, от които **7 346 481 лв.** са безвъзмездна финансова помощ, а **2 117 519 лв.** – собствен принос на дружеството.

С оглед осигуряване на необходимия финансов ресурс за своевременно стартиране на дейностите, дружеството е провело предварителни разговори с няколко търговски банки, в резултат на които е постигнато съгласие за параметрите на инвестиционно и оборотно финансиране.

**I. Инвестиционно финансиране**

* **Размер:** до 9 464 000 лв. (BGN или EUR)
* **Цел:** Закупуване и доставка на електробуси и зарядни станции
* **Срок за усвояване:** до 36 месеца
* **Срок за погасяване:** до 60 месеца, с гратисен период до 42 месеца
* **Лихва:** 1M EURIBOR + 3.25%
* **Обезпечения:** залог върху новозакупените активи, особен залог на сметките на „Общински транспорт Русе“ ЕАД и залог на вземане – субсидията по програмата в размер на 7 346 481 лв. или равностойността й в евро.

**II. Оборотно финансиране**

* **Размер:** до 1 000 000 лв. (BGN или EUR)
* **Цел:** Финансиране на ДДС по проекта
* **Тип кредит:** овърдрафт или кредитна линия
* **Лихва:** 1M EURIBOR + 3.25%
* **Срок за усвояване:** до 36 месеца
* **Срок за погасяване:** до 42 месеца
* **Обезпечения:** залог върху новозакупените активи, особен залог на сметките на „Общински транспорт Русе“ ЕАД и залог на вземане – субсидията по програмата.

Необходимостта от това финансиране произтича от изискването дружеството да осигури собствен принос и ликвидност при стартирането на обществената поръчка за доставка на електрическите автобуси и зарядните станции. Получените средства ще бъдат възстановени след верифициране на разходите от Управляващия орган.

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействие му с общинската администрация, предлагам на Общинския съвет да вземе следното

**Р Е Ш Е Н И Е:**

**На основание чл. 21, ал. 1, т. 23 и ал. 2 от Закона за местното самоуправление и местната администрация, чл. 221, ал. 1, т. 11 от Търговския закон и чл. 10., ал. 1, т. 15 от Наредба № 9 за реда и условията за упражняване правата на Община Русе върху общинската част от капитала на търговските дружества”, Общинският съвет – Русе реши:**

1. **ДАВА СЪГЛАСИЕ** „Общински транспорт Русе“ ЕАД да поеме **инвестиционен кредит** в размер до **9 464 000 (девет милиона четиристотин шестдесет и четири хиляди) лева** (или равностойност в евро), с цел закупуване и доставка на електрически автобуси и зарядни станции, при условия на погасяване до 60 месеца и лихва не по-висока от 1М EURIBOR + 3.25%, който да бъде обезпечен със залог върху новозакупените активи, особен залог на сметките на „Общински транспорт Русе“ ЕАД и залог на вземане – субсидията по програмата в размер на 7 346 481 лв. или равностойността й в евро.
2. **ДАВА СЪГЛАСИЕ** „Общински транспорт Русе“ ЕАД да поеме **оборотен кредит** в размер до **1 000 000 (един милион) лева** (или равностойност в евро), предназначен за финансиране на ДДС по проекта, със срок на погасяване до 42 месеца и лихва не по-висока от 1М EURIBOR + 3.25%, който да бъде обезпечен със залог върху новозакупените активи, особен залог на сметките на „Общински транспорт Русе“ ЕАД и залог на вземане – субсидията по програмата.
3. **УПЪЛНОМОЩАВА** Изпълнителния директор на „Общински транспорт Русе“ ЕАД да проведе преговори и да подпише необходимите договори за кредит, залози и други обезпечения, както и всички свързани документи за изпълнение на горните решения.

**ПЕНЧО МИЛКОВ**

Кмет на Община Русе