**ДО**

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ ЗДРАВКА ВЕЛИКОВА**

**ЗА КМЕТ НА ОБЩИНА РУСЕ,**

**СЪГЛАСНО ЗАПОВЕД № РД-01-3210/08.10.2025 Г.**

**ОТНОСНО:** Разходване на месечните отчисления по чл. 64, ал. 1 от Закона за управление на отпадъците (ЗУО)за периода 01.01.2025 г. - 31.12.2025 г., съгласно разпоредбите на §3 от Закона за изменение и допълнение на Закона за местни данъци и такси.

**УВАЖАЕМИ ОБЩИНСКИ СЪВЕТНИЦИ,** *е*

*колог към дирекция „Екология и*

Съгласно § 3, ал. 1 от Преходните и заключителни разпоредби на Закона за изменение и допълнение на Закона за местни данъци и такси (обн. ДВ, бр. 81 от 24.09.2024 г.), месечните обезпечения и отчисления за 2024 г. и 2025 г. по чл. 60, ал. 2, т. 1 и т. 2 и чл. 64, ал. 1 от Закона за управление на отпадъците може да се разходват по решение на общинския съвет чрез вътрешни компенсирани промени, без да се изменя приетият от общинския съвет начин за определяне и размер на таксата за битови отпадъци. Разпоредбата допуска средствата да се използват и за почистване на нерегламентирано изхвърлени отпадъци.

С Решение № 412, прието с Протокол № 13 от 24.10.2024 г., Общински съвет – Русе даде съгласие Община Русе да използва месечните отчисления за 2025 г. по чл. 64, ал. 1 от ЗУО, чрез вътрешни компенсирани промени, за финансиране на разходите по план-сметката по чл. 66 от ЗМДТ за 2025 г., без да се изменя начинът на определяне и размерът на такса битови отпадъци.

След осъществена писмена кореспонденция с РИОСВ-Русе /писмо с изх. № И-4982/10.12.2024 г./ се установи, че въпреки съдържателната адекватност на взетото решение, то е прието преди влизането в сила на § 3, ал. 1 от ЗИД на ЗМДТ, който поражда правното основание за подобно разходване на средствата. Поради това възниква необходимост от вземане на ново решение през 2025 г., което да отговаря на действащата нормативна уредба към момента на своето приемане и да служи като формално и правно основание за прилагането на механизма по § 3, ал. 1.

Допълнително, в процеса на прилагане и тълкуване на Решение № 412 от страна на компетентните органи, се оформиха различия в разбирането за обхвата и правните последици на решението, което води до затруднения при неговото изпълнение.

В тази връзка, с оглед необходимостта от правна яснота, коректност и еднакво прилагане на актовете на Общински съвет – Русе, се предлага да бъде взето повторно решение, прието през 2025 г., с което да се потвърди волята, изразена в Решение № 412/24.10.2024 г., и да се осигури съответствие с нормативната уредба, в сила от 01.01.2025 г.

С оглед гореизложеното и на основание 63, ал.1 от Правилника за организацията и дейността на Общински съвет – Русе, неговите комисии и взаимодействието му с общинска администрация, предлагам на Общински съвет Русе да вземе следното

**РЕШЕНИЕ**:

На основание чл. 21, ал. 2 във връзка с чл. 21, ал. 1, т. 6 от ЗМСМА, § 3 от Преходните и заключителни разпоредби на Закон за изменение и допълнение на Закона за местни данъци и такси, /обн., ДВ, бр. 81 от 24.09.2024 г./, Общински съвет – Русе дава съгласие Община Русе да използва месечните отчисления за 2025 г. по чл. 64, ал. 1 от Закона за управление на отпадъците чрез вътрешни компенсирани промени, без да се изменя начинът за определяне и размерът на таксата за битови отпадъци, приет от Общинския съвет. Средствата могат да бъдат използвани за финансиране на разходите, включени в план-сметката по чл. 66 от Закона за местните данъци и такси за 2025 г., както и за дейности по почистване на нерегламентирано изхвърлени отпадъци, в съответствие с целите на цитираната разпоредба. С настоящото решение се потвърждава волята, изразена в Решение № 412, прието с Протокол № 13 от 24.10.2024 г., като се осигурява правна валидност и съответствие с действащата нормативна уредба към 2025 г. Кметът на Община Русе следва да уведоми РИОСВ – Русе за взетото решение.*и юрисконсулт в отдел „ПНО“*

**ВНОСИТЕЛ:**

**ЗДРАВКА ВЕЛИКОВА**

*За Кмет на Община Русе,*

*Съгласно Заповед № Рд-01-3210/08.10.2025 г..*

**Изготвил:**

**Радостина Вуцова**

*Главен инспектор дирекция „Екология и зелена градска среда“*