**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

# *Относно:* Издаване на запис на заповед за получаване на авансово плащане по Административен договор за БФП по Проект с № в ИСУН BG16FFPR003-1.001-0011 с наименование: „Интегрирано развитие на булевардната инфраструктура и градския транспорт в гр. Русе“.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Община Русе е бенефициент по проект „Интегрирано развитие на булевардната инфраструктура и градския транспорт в гр. Русе“, съгласно подписан Административен договор за предоставяне на безвъзмездна финансова помощ по програма Развитие на Регионите“ 2021-2027, процедура чрез директно предоставяне на безвъзмездна финансова помощ BG16FFPR003-1.001 „Подкрепа за интегрирано градско развитие в 10-те градски общини – основни центрове на растеж“ с № в ИСУН BG16FFPR003-1.001-0011.

Общата стойност на проекта е 20 656 378,10 лв., от които:

- 11 192 378,10 лв. **-** безвъзмездна финансова помощ от ПРР в режим „непомощ“;

- 7 346 481,00 лв. - безвъзмездна финансова помощ от ПРР в режим на държавна помощ;

- 2 117 519,00 лв. - собствен принос на бенефициента, който ще бъде осигурен от партньора - „Общински транспорт Русе“ ЕАД.

Съгласно чл. 13, т. 1 и 2 от Административния договор за БФП, Община Русе има възможност да получи авансово плащане в размер до 3 917 332,34 лв., представляващи до 35 % от стойността на безвъзмездната финансова помощ (финансова подкрепа в режим на „непомощ“) и авансово плащане в размер до 2 938 592,40 лв. , представляващи до 40% от стойността на безвъзмездната финансова помощ (финансова подкрепа, представляваща държавна помощ).

Съгласно условията на договора, авансово плащане се извършва след предоставяне на документ, доказващ издаването и/или учредяването на обезпечението за пълния размер на авансовото плащане върху размера на финансовата подкрепа, представляваща **държавна помощ**. Обезпечаването на авансовото плащане може да се извърши с предоставяне на Запис на заповед и упълномощаване на ръководителя на бенефициента за издаването ѝ – „без протест и без разноски“ и със срок на валидност от 140 дни след изтичане на крайния срок за изпълнение на дейностите по проекта.

Отлагането на гласуването на решението би поставило в риск изпълнението на проекта, тъй като Община Русе няма да разполага с достатъчен наличен ресурс за изпълнението му. Стартирането на дейностите по изпълнение на проекта е въпрос с висока обществена значимост, както за гражданите на община Русе, така и за Партньора по проекта

Предвид изложеното, и на основание чл. 63, ал. 2 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 23 от ЗМСМА Общински съвет – Русе упълномощава кмета на Община Русе да издаде „без протест и без разноски“ Запис на заповед, със срок на валидност 140 дни след изтичане на крайния срок за изпълнение на дейностите по проекта, за сумата от 2 938 592,40 лв. (два милиона деветстотин тридесет и осем хиляди петстотин деветдесет и два лева и четиридесет стотинки), представляваща 40% от размера на БФП по чл. 2, т. 2.2 (финансова подкрепа в режим държавна помощ) от Административния договор за БФП с № в ИСУН BG16FFPR003-1.001-0011 с наименование: „Интегрирано развитие на булевардната инфраструктура и градския транспорт в гр. Русе“.

**ВНОСИТЕЛ:**

**ПЕНЧО МИЛКОВ**

*Кмет на Община Русе*